પ્રિન્સ હેરી અને મેગન મર્કલના આવતા વર્ષે સ્પ્રિંગમાં જ્યારે લગ્ન થશે ત્યારે વર્ષો બાદ રાજપરિવારમાં લગ્ન કરીને આવનાર મેગન વોલિસ સિમ્પસન બાદ બીજી અમેરિકન કન્યા હશે. ઉપર વાત કરી એ મુજબ વોલિસ સિમ્પસને ક્વીન એલિઝાબેથ દ્વિતીય ના કાકા કિંગ એડવર્ડ ત્રીજા સાથે લગ્ન કર્યા હતા. વોલીસ સિમ્પસનના પણ બે વખત છૂટાછેડા થઇ ચૂક્યા હતા અને આથી તે સમયના ઇંગ્લેન્ડના ચર્ચના હેડ દ્વારા એવી સલાહ આપવામાં આવી કે આ નૈતિકતાની વિરુદ્ધ છે અને આથી તેમને પોતાનું રાજાનું પદ ગુમાવવું પડ્યું હતું. ટૂંકમાં ઈતિહાસ અત્યારે બ્રિટીશ રાજપરિવારમાં પડખું ફરી રહ્યો છે અને કિંગ એડવર્ડ તૃતીયનો આત્મા આ બધું જોઇને ક્યાંક બેઠોબેઠો હસી રહ્યો હશે એમ જરૂર માની શકાય.